open-index/open-wikipedia-markdown huggingface dataset:
اسید بن سعید

**حضرت اسید بن سعیدؓ** اہل کتاب صحابی رسول تھے۔
## نام و نسب
اسید نام،باپ کانام سعیدتھا
(اکثرلوگوں نے آپ کا نام اسد بغیر ’’ی‘‘کے لکھا ہے؛ مگراستیعاب اور اسدالغابہ میں یہ تصریح ہے کہ صحیح اسید ہے،قبیلہ ہدل جو بنو قریظہ  ہی کی ایک شاخ تھی، اس سے آپ کا نسبی تعلق تھا۔
ابن ہشام نے بھی اسید ہی لکھا ہے

## اسلام
بنوقریظہ کا معاملہ ان کی خواہش کے مطابق رسول اللہ صلی اللہ علیہ وسلم نے حضرت سعد رضی اللہ عنہ بن معاذ کے سپرد کر دیا تھا کہ وہ جوفیصلہ کریں گے اسی کے مطابق عمل کیا جائے گا، حضرت سعد بن معاذ رضی اللہ عنہ نے یہ فیصلہ کیا کہ قبیلہ کے جتنے بالغ مرد ہیں وہ سب قتل کیے جائیں اور عورتیں اور بچے اور لونڈی غلام بنائے جائیں، جب اس فیصلہ کی خبر حضرت اسید رضی اللہ عنہ کوہوئی تووہ اپنے چند احباب کے ساتھ بنوقریظہ کے پاس گئے اور ان سے کہا کہ تم لوگوں کوابن الہیبان (ابن الہیبان ایک یہودی عالم تھا جوشام سے مدینہ چلاآیا تھا، مدینہ کے یہود قحط اور دوسری مصیبتوں کے وقت اس سے دُعائیں کراتے تھے، جب اس کے انتقال کا وقت آیا تواس نے یہود کوجمع کیا اور کہا کہ تمھیں معلوم ہے کہ میں شام جیسی سرسبز وشاداب جگہ کیوں چلاآیا؟ میں یہاں اس لیے آیا تھا کہ مجھے ایک نبی کا انتظار تھا جویہاں ہجرت کرکے آئے گا، میں اگرزندہ رہتا تواس کی اتباع کرتا، دیکھو! تم لوگ اس کی اطاعت سے گریز نہ کرنا؛ ورنہ یہ اعراض تمھارے قتل کا سبب نے گا؛ چنانچہ بنوقریظہ نے اس سے وعدہ کیا کہ ہم لوگ ایسا ہی کریں گے، جنگ قریظہ کے روز حضرت اسید نے اسی وعدہ کی طرف اشارہ کیا تھا  کی بات یاد نہیں ہے کہ تم نے کیا وعدہ کیا تھا؟ اے یہود! اللہ سے ڈرو! اور اس نبی برحق کی اتباع کرو! مگریہود نے اتباع کرنے اور اسلام قبول کرنے سے گریز کیا، حضرت اسید رضی اللہ عنہ انپے چند ساتھیوں کے ساتھ آنحضرت صلی اللہ علیہ وسلم کی خدمت میں حاضر ہوئے اور اسلام قبول کیا اور اپنے اہل و عیال اور مال ودولت کواللہ کی حفاظت میں دے کر بچالیا۔

## وفات
آپ کے سنہ وفات کی تصریح تونہیں ملتی؛ مگربخاری کے بیان سے اتنا پتہ چلتا ہے کہ عہدِ نبوی صلی اللہ علیہ وسلم میں اس دارِ فانی کوچھوڑ چکے تھے۔

## فضل وکمال
حب رسول اللہ صلی اللہ علیہ وسلم کے متعلق ان کوپورے طور سے یقین ہو گیا کہ نبی موعود آپ ہی ہیں توان کوآپ کے اتباع سے کوئی تعلق اور رشتہ نہ روک سگا؛ گوآپ کواس راہ میں نشانۂ ملامت ومصیبت بننا پڑا؛ چنانچہ جب آپ اسلام لائے تویہود نے مختلف طریقے سے آپ کوستانا شروع کیا، اس پریہ آیت نازل ہوئی:
لَيْسُوا سَوَاءً مِنْ أَهْلِ الْكِتَابِ أُمَّةٌ قَائِمَةٌ يَتْلُونَ آيَاتِ اللَّهِ آنَاءَ اللَّيْلِ وَهُمْ يَسْجُدُونَ۔

ترجمہ: سب اہلِ کتاب برابر نہیں ہیں، ان میں ایک جماعت ہے جو(دین) پرقائم ہے اور رات کے اوقات میں وہ اللہ کی آیات کی تلاوت کرتی ہیں اور وہ نمازی بھی ہیں۔
زندگی کے اور حالات پردۂ خفا میں ہیں، ثعلبہ آپ کے ایک بھائی تھے جن کا ذکر آگے آئے گا۔

## حوالہ جات

زمرہ:صحابہ

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
اسد بن عبید

**حضرت اسد بن عبید** اہل کتاب صحابی رسول تھے۔
## نام ونسب
اسد نام، باپ کا نام عبد تھا، آپ بھی قبیلہ ہدل کے ایک فرد تھے۔

## اسلام
بنوقریظہ کوآپ نے بھی بہت کچھ سمجھایا؛ مگرجب وہ اپنی ضد پراڑے رہے توحضرت اسید کے ساتھ انھوں نے بھی اپنے اہلِ خاندان سے رشتہ توڑ کراسلام سے جوڑلیا اور پھراس سے کبھی علاحدہ نہیں ہوئے۔

## وفات
آپ کی وفات کے متعلق کوئی تصریح نہیں مل سکی۔
## عام حالات
زندگی کے عام حالات کے متعلق بھی کوئی اور تفصیل نہیں مل سکی، صاحب تجرید نے لکھا ہے کہ: لہ ذکر من رجہ عجیب۔
ترجمہ: عجیب وغریب طور سے ان کا ذکر ملتا ہے۔
غالباً اس سے ابن الہیبان کے واقعہ کی طرف اشارہ ہے، واللہ اعلم بالصواب۔

## فضائل
آپ بھی ان صحابہ میں ہیں جن کے بارے میں یہ آیت نازل ہوئی:

لَيْسُوا سَوَاءً مِنْ أَهْلِ الْكِتَابِ أُمَّةٌ قَائِمَةٌ يَتْلُونَ آيَاتِ اللَّهِ ۔

ترجمہ: سب اہل ِکتاب برابر نہیں ہیں، ان میں سے ایک جماعت (دین) پرقائم ہے جورات کے اوقات میں وہ اللہ کی آیات کی تلاوت کرتی ہے۔

## حوالہ جات
رمیش بلوانی

**رمیش "سَنی" بلوانی** (پیدائش 13 جون ، 1965ء) ایک سندھی امریکی بیوپاری ہے جو تھیرانوس (Theranos) نامی نجی صحت ٹیکنالوجی کمپنی کا سابق صدر اور چیف آپریٹنگ آفیسر تھا جو اس کی اس وقت کی امریکی گرل فرینڈ الزبتھ ہولمز نے 2003ء میں قائم کی تھی۔
2015ء کے شروع میں، تھیرانوس کمپنی پرمیڈیا سے تنقید آنے لگی کہ کمپنی کے تمام بڑے بڑے دعوے جھوٹے ثابت ہوئے۔ لہٰذا کمپنی بالآخر دیوالیہ پن میں چلی گئی۔ وفاقی امریکی حکام نے بلوانی کو سرمایہ کاروں، ڈاکٹروں اور مریضوں کو دھوکا دینے کے لیے ایک ملٹی ملین ڈالر جھوٹا کاروبار اور منصوبہ بندی چلانے کا الزام اور اتِّہام سے اسے فردِ جُرم عائد کروایا گیا۔ اس کے مقدمے کی سماعت اکتوبر2020ء میں شروع ہونے کی تاریخ رکھی گئی تھی , لیکن کورونا وائرس کے خدشات کی وجہ سے سماعت 11 جنوری 2022ء تک ملتوی کر دی گئی۔

## اوائلِ حیات اور تعلیم
رمیش بلوانی پاکستان میں 1965ء میں ایک سندھی ہندو خاندان میں مولود ہوا تھا۔ اس کا خاندان بھارت منتقل ہوئے اور اس کے بعد کے ریاست ہائے متحدہ امریکہ ہجرت کر گئے۔ 1986ء میں بلوانی نے امریکا کی سرکاری یونیورسٹی آف ٹیکساس آسٹن میں اپنے انڈرگریجویٹ تعلیم شروع کرنے کے لیے داخلہ لیا جہاں وہ پاکستانی طلبہ کی ایسوسی ایشن کا رکن رہا۔ اس نے کمپیوٹر سسٹم کی انڈرگریجویٹ ڈگری حاصل کر لیا۔

## حوالہ جات
زمرہ:امریکی ہندو
زمرہ:بقید حیات شخصیات
زمرہ:بھارت کے پاکستانی تارکین وطن
زمرہ:پاکستانی نژاد امریکی کاروباری شخصیات
زمرہ:ریاستہائے متحدہ کو بھارتی تارکین وطن
زمرہ:مائیکروسافٹ کے ملازمین
زمرہ:یونیورسٹی آف ٹیکساس بمقام آسٹن کے فضلا
زمرہ:پاکستانی ہندو شخصیات
زمرہ:سندھی شخصیات
زمرہ:بھارتی نژاد امریکی شخصیات
زمرہ:پاکستانی نژاد امریکی شخصیات
زمرہ:بھارتی ہندو
زمرہ:ویکی ڈیٹا سے مختلف مختصر وضاحت
زمرہ:1965ء کی پیدائشیں
زمرہ:ریاستہائے متحدہ کے وطن گیر شہری
زمرہ:سندھ کی کاروباری شخصیات
زمرہ:جامعہ کیلیفورنیا، برکلی کے فضلا
پاکستان سپر لیگ 2021ء فائنل میچ

**پاکستان سپر لیگ 2021ء کا فائنل میچ** پاکستان سپر لیگ 2021ء(پی ایس ایل) کے فاتح کا تعین کرنے کے لیے ملتان
سلطانز اور پشاور زلمی کے مابین متحدہ عرب امارات کے ابو ظہبی ، شیخ زاید کرکٹ اسٹیڈیم میں 24 جون 2021ء کو کھیلا جانے والا ایک ٹوئنٹی 20 کرکٹ میچ ہے۔
## سکور کارڈ

**اشارے:**
*  ٹیم کپتان کی طرف اشارہ کرتا ہے
* * ناٹ آؤٹ کی طرف اشارہ کرتا ہے

**ٹاس:** پشاور زلمی نے ٹاس جیت کر فیلڈنگ کا فیصلہ کیا۔

|colspan="4"| ایکسٹرا 9 (b1, lb 1, nb 1, wd 6)  **ٹوٹل 206/4 (20 آوور)**
| 19
| 9
| 10.30 RR

وکٹوں کا گر: 1-68 (شان مسعود ، 8.4 آوور) ، 2-83 (محمد رضوان ، 10.6 آوور) ، 3-181 (ریلی روسو ، 18.2 آوور) ، 4-181 (جانسن چارلس ، 18.3 آوور)

**ہدف:20 اوورز سے 10.35 پر 207 رنز [[رن ریٹ | آر آر]]**

|colspan="4"| ایکسٹرا 8 (nb 2, wd 6)  **ٹوٹل 159/9 (20 آوور)**
| 16
| 8
| 7.95 RR

وکٹوں کا زوال: 1-42 (حضرت اللہ زازی ، 5.2 آوور) ، 2-42 (کامران اکمل ، 6.1 آوور) ، 3-58 (جوناتھن ویلز ، 9.2 آوور) ، 4-124 (روومن پاول ، 14.1 آوور) ، 5-137 (شعیب ملک ، 15.1 آوور) ، 6-150 (شیرفین رودرفورڈ ، 16.3 آوور) ، 7-151 (وہاب ریاض ، 16.5 آوور) ، 8-151 (محمد عمران ، 16.6 آوور) ، 9-151 (عماد بٹ ، 17.2)  

## Match Officials

On field Umpire:  احسن رضا

On field Umpire:  علیم ڈار

TV Umpire:  آصف یعقوب

Reserve Umpire:  راشد ریاض

Match Referee:  Mohammed Anees

## حوالہ جات

زمرہ:پاکستان سپر لیگ 2021ء
زمرہ:پاکستان سپر لیگ کے فائنل
زمرہ:ویکی ڈیٹا سے مطابقت رکھنے والی مختصر تفصیل
اسد بن کعب

**حضرت اسد بن کعب** اہل کتاب صحابی رسول تھے۔
## نام ونسب
اسدنام، باپ کا نام کعب بن اسد تھا (غالباً یہ وہی کعب ہے جس نے غزوۂ خندق میں قریش وغیرہ سے مدد دینے کا وعدہ کیا تھا اور قریظہ کے روز قتل کیا گیا، یہ وہ کعب نہیں ہیں جومحمد بن کعب القرظی مشہور تابعی کے والد ہیں جن کے بارے میں روایتوں سے پتہ چلتا ہے کہ وہ بنوقریظہ کے روز نابالغوں میں شمار کرکے چھوڑ دیے گئے تھے اور بعد میں مسلمان ہو گئے ، یہود مدینہ کے مشہور قبیلہ بنوقریظہ سے آپ کا نسبی تعلق تھا، حافظ ابن حجر کے علاوہ ارباب رجال میں سے کسی نے آپ کا ذکر مستقل طور سے نہیں کیا ہے؛ البتہ ابن جریر میں تفسیر میں اس آیت کے ضمن میں آپ کا اور آپ کے بھائی اسید کا نام لیا ہے: مِنْ أَهْلِ الْكِتَابِ أُمَّةٌ قَائِمَةٌ يَتْلُونَ آيَاتِ اللَّهِ۔

ترجمہ: اہل کتاب میں سے ایک جماعت ہے جواللہ کی آیات رات کے اوقات میں پڑھتی ہے۔

## اسلام
زمانہ قبول اسلام کے متعلق کوئی تفصیل نہیں ملتی، غالباً قریظہ کے روز یااس کے بعد اسلام قبول کیا، آپ کا تذکرہ عموماً حضرت عبد اللہ بن سلام رضی اللہ عنہ وغیرہ کے ساتھ آتا ہے۔
## فضل وکمال
آپ بھی ان آیات کے مورد اور مصداق ہیں جودوسرے اہلِ کتاب صحابہ رضی اللہ عنہ کے بارے میں نازل ہوئی ہیں، قبول اسلام کے بعد یہود نے آپ کوطعن وتشنیع کا ہدف بنالیا تھا؛ لیکن یہ سب کچھ آپ نے خندہ پیشانی کے ساتھ برداشت کیا؛ مگراپنا رشتہ اسلام سے جوڑنے کے بعد پھرکبھی نہیں توڑا؛ گواور تمام رشتے ٹوٹ گئے، یہ آپ کی سب سے بڑی فضیلت ہے۔

## حوالہ جات
اسید بن کعب

**حضرت اسید بن کعبؓ** اہل کتاب صحابی رسول تھے۔
## نام ونسب
اسدنام، باپ کا نام کعب بن اسد تھا، آپ بھی بنوقریظہ ہی کے ایک فرد تھے اور حضرت اسد بن کعب رضی اللہ عنہ کے بڑے یاچھوٹے بھائی تھے۔

## اسلام
ان کے قبول اسلام کے متعلق بھی متعین طور سے نہیں بتایا جا سکتا کہ کب قبول کیا، غالباً دونوں بھائی ساتھ ہی دائرہ اسلام میں داخل ہوئے ہوں گے، بھائی کی طرح زندگی کے دوسرے حالات پردۂ خفا میں ہیں، آپ بھی ان تمام افضل وانعام الہٰی کے مورد ومستحق ہیں جن کے مستحق آپ کے بھائی حضرت اسد رضی اللہ عنہ ہیں۔
ابن جریر نے اس آیت کے ضمن میں آپ کا نام بھی لیا ہے: مِنْ أَهْلِ الْكِتَابِ أُمَّةٌ قَائِمَةٌ يَتْلُونَ آيَاتِ اللَّهِ۔

ترجمہ: اہل کتاب میں سے ایک جماعت ہے جواللہ کی آیات رات کے اوقات میں پڑھتی ہے۔
اس سے معلوم ہوتا ہے کہ آپ بھی ان مصائب کا شکار ہوئے ہوں گے جن کے آپ کے بھائی حضرت اسد رضی اللہ عنہ اور دوسرے اہلِ کتاب صحابہ رضی اللہ عنہم اجمعین ہوئے تھے۔

## حوالہ جات
اشرف حبشی

**حضرت اشرف حبشی** اہل کتاب صحابی رسول تھے۔
## نام ونسب
اشرف نام تھا ،حبشہ یاشام کے رہنے والے اور عقیدتاً عیسائی تھے۔
(حافظ ابن حجر رحمہ اللہ نے صحابہ رضی اللہ عنہم اجمعین کی چار قسمیں قرار دی ہیں، ان کوقسم اوّل میں شمار کیا ہے جس سے ان کی اہمیت کی طرف اشارہ ہوتا ہے)
## اسلام
اپنے دوسرے رفقا حضرت ابرہہ رضی اللہ عنہا اور حضرت ادریس رضی اللہ عنہ وغیرہ کے ساتھ اسلام لائے۔
## خدمتِ نبوی صلی اللہ علیہ وسلم میں آمد
حضرت جعفر رضی اللہ عنہ کے ساتھ اہلِ حبشہ کا جووفد خدمتِ نبوی صلی اللہ علیہ وسلم میں آیا تھا اس میں آپ بھی تھے۔
## وفات
وفات کے متعلق کوئی تفصیل نہیں مل سکی۔
## فضل وکمال
آپ علمائے نصاریٰ میں تھے، حافظ ابن حجر رحمہ اللہ نے آپ کے اوصاف کے سلسلے میں لکھا ہے کہ: من رهبان الحبشة۔
ترجمہ: حبشہ کے راہبوں میں سے تھے۔

اس سے معلوم ہوتا ہے کہ آپ کا شمار علمائے نصاریٰ میں تھا؛ لیکن اسلام قبول کرنے کے بعد اسلامی علوم سے کہاں تک واقف ہوئے اس کی تفصیل نہیں ملتی اور نہ آپ سے کوئی روایت ہے۔


## حوالہ جات

## حوالہ جات
لاہور دھماکا2021ء

23 جون 2021ء کو پاکستانی شہر لاہور کے جوہر ٹاؤن میں ایک دھماکا ہوا جس میں 3 افراد ہلاک اور 21 افراد زخمی ہوئے۔    

## حوالہ جات

زمرہ:2021ء میں پاکستان میں دہشت گردیکے واقعات
زمرہ:پاکستان میں 2021ء
زمرہ:پاکستان میں 2021ء میں قتل
زمرہ:پاکستان میں عمارات و ساخات پر حملے
زمرہ:پاکستان میں کار اور ٹرک دھماکے
زمرہ:ضلع لاہور
زمرہ:لاہور
زمرہ:لاہور میں دہشت گردی کے واقعات
زمرہ:لشکر طیبہ
زمرہ:لاہور میں قتل
زمرہ:ویکی ڈیٹا سے مختلف مختصر وضاحت
زمرہ:پنجاب، پاکستان میں 2021ء
زمرہ:پاک بھارت تعلقات
نورزئی

افغانستان اور پاکستان،  ایران میں آباد ایک بہت بڑا پٹھان قبیلہ ہے۔
زمرہ:درانی پشتون قبائل
زمرہ:افغانستان کے معاشرتی گروہ
زمرہ:صوبہ قندہار میں نسلی گروہ
زمرہ:افغانستان کے نسلی گروہ
نواز دیوبندی

**محمد نواز خان** (جو **نواز دیوبندی** کے نام سے معروف ہیں؛ پیدائش: 16 جولائی 1956) ایک ہندوستانی اردو شاعر ہیں۔ وہ ایک غزل نگار بھی ہیں، جن کی بعض غزلیں مشہور بھارتی غزل گلوکار جگجیت سنگھ نے گائی ہیں۔

## تعلیم
* ڈی لٹ (ڈاکٹر آف لیٹرز) جامعہ اردو علی گڑھ
* ڈاکٹریٹ اردو (سی سی ایس یونیورسٹی میرٹھ)
* ایم اے اردو (سی سی ایس یونیورسٹی میرٹھ)
* بی. کام (سی سی ایس یونیورسٹی میرٹھ)
* ادیب کامل (جامعہ اردو علی گڑھ)
* معلم اردو (جامعہ اردو علی گڑھ)
## کارکردگی
نواز دیوبندی نے بھارت کے مختلف شہروں میں 5000 سے زیادہ مشاعرہ کی محفلوں اور کوی سمیلنوں میں شرکت کی۔ اور امریکا ، برطانیہ ، متحدہ عرب امارات ، آسٹریلیا ، کینیڈا ، سنگاپور ، کے ایس اے ، کویت ، قطر ، بحرین ، عمان ، پاکستان ، وغیرہ کے بھی سفر کرچکے ہیں۔

## کتابیں
* پہلا آسمان
* سوانح علمائے دیوبند
## اعزازات
* یش بھارتی اعزاز حکومت اتر پردیش -2016 
## حوالہ جات

زمرہ:اتر پردیش کے شعرا
زمرہ:اردو شعرا
زمرہ:بقید حیات شخصیات
زمرہ:اکیسویں صدی کے بھارتی شعرا
زمرہ:بیسویں صدی کے بھارتی شعرا
زمرہ:بھارتی غزل گائیک
زمرہ:غزل
زمرہ:بیسویں صدی کے ہندوستانی مسلمان
زمرہ:اکیسویں صدی کے ہندوستانی مسلمان
زمرہ:بھارتی اردو شعرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:1956ء کی پیدائشیں
زمرہ:دیوبند کی شخصیات
ولید الاعمری

**ولید العمری** (ولادت: 11 فروری 1957ء ) ایک عرب اسرائیلی / فلسطینی صحافی، مصنف اور یروشلم اور رام اللہ میں الجزیرہ کے بیورو چیف ہیں۔

## ابتدائی زندگی اور تعلیم
العمری 11 فروری 1957ء کو صندلہ، اسرائیل میں پیدا ہوئے تھے۔ انھوں نے عرب آرتھوڈوکس کالج حیفاسے تعلیم حاصل کی۔ انھوں نےجامعہ عبرانی یروشلم سے بین الاقوامی تعلقات کی ڈگری حاصل کی۔ تل ابیب یونیورسٹی میں بھی تعلیم حاصل کی اور پھر ہیگ یونیورسٹی آف اپلائیڈ سائنسز سے میڈیا میں ڈاکٹریٹ کی سند حاصل کی۔

## ملازمت
وہ پہلے 1991ء اور 1995ء کے درمیان ایم بی سی اور این بی سی چینل کے نمائندے کی حیثیت سے شامل ہوئے پھر 26 جون 1996ء کو الجزیرہ چینل میں شامل ہوئے۔ ایک سال بعد اس نے چیف نمائندے کا خطاب جیتا۔ انھوں نے فلسطینی پریس سروسز، العودة میگزین مقبوضہ یروشلم سمیت ، ریڈیو اورینٹ پیرس میں، ملٹی کلٹ ایف ایم, برلن میں اور لبنانی اخبار المستقبل‎ 2000. 1997 سے کئی اخباری اداروں کے لیے کام کیا

## ادبی کام

* 
* 
* 
* 
* 
* 

## ایوارڈ اور اعزازت

* ہولی لینڈ فنڈ ایوارڈ (2004ء)
* فلسطین کا بین الاقوامی میڈیا ایوارڈ (2002ء)
* عرب میڈیا کلب ایوارڈ (2001ء) دبئی
* انھوں نے متعدد مقامی اور بین الاقوامی کانفرنسوں ، ورکشاپس اور سیمیناروں میں بھی حصہ لیا۔

## حوالہ جات
 

زمرہ:اسرائیل کے عرب شہری
زمرہ:فضلائے جامعہ تل ابیب
زمرہ:فضلائے جامعہ عبرانی یروشلم
زمرہ:فلسطینی مصنفین
زمرہ:الجزیرہ کی شخصیات
زمرہ:فلسطینی صحافی
زمرہ:1957ء کی پیدائشیں
زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:فلسطینی نژاد اسرائیلی شخصیات
صندلہ

**صندلہ** (لاطینی: Sandala) اسرائیل کا ایک آباد مقام جو Gilboa Regional Council میں واقع ہے۔

## حوالہ جات

زمرہ:اسرائیل میں عرب گاؤں
زمرہ:ویکی ڈیٹا سے مختلف مختصر وضاحت
زمرہ:شمالی ضلع (اسرائیل) میں آباد مقامات
زمرہ:فلسطین کے دیہات
بحیر الحبشی

**حضرت بحیرالحبشی ؓ** اہل کتاب صحابی رسول تھے۔
## نام ونسب
بحیرا نام،شام یاحبشہ کے رہنے والے اور عقیدۃ نصرانی تھے۔
(یہ وہ بحیرا الراہب نہیں ہیں جورسول اللہ صلی اللہ علیہ وسلم سے قبل نبوت شام میں ملے تھے، ابن اثیر نے دونوں کوایک شمار کیا ہے، اس پرحافظ ابن حجر نے حضرت ابرہہ رضی اللہ عنہا کے حالات میں بحث کرتے ہوئے لکھا ہے یہ دوسرے بحیرہ ہیں، ابن اثیر کوغلط فہمی ہوئی ہے او راسی لیے بحیرا الراہب کوانھوں نے قسم ربیع میں داخل کیا ہے اور انھیں قسم اوّل میں)
## اسلام
غا لباً آپ نے بھی اپنے احباب حضرت اشرف رضی اللہ عنہ وثمام رضی اللہ عنہ وغیرہ کے ساتھ اسلام قبول کیا ہوگا۔
## زیارت نبوی کا شرف
حضرت جعفر رضی اللہ عنہ کے ساتھ آپ بھی حبشہ سے مدینہ آئے اور زیارت نبوی صلی اللہ علیہ وسل سے مشرف ہوئے۔
## روایت
ابن عدی نے ایک ضعیف واسطہ سے آپ سے یہ ایک روایت نقل کی ہے:
عن جعفر بن محمد بن علی بن ابیہ عن جدہ قال سمعت بحیرا الراہب یقول سمعت رسول اللہ صلی اللہ علیہ وسلم اذاشرب الرجل کأساً مِن خمر، الخ۔

ترجمہ: جعفر بن محمد اپنے دادا سے روایت کرتے ہیں کہ انھوں نے بحیرا سے سنا، وہ بیان کرتے تھے کہ میں نے آنحضرت صلی اللہ علیہ وسلم سے سنا کہ اگرکسی شخص کوشراب کا ایک پیالہ پلایا جائے۔
اور روایت کرنے کے بعد خود ہی جرح بھی کی ہے، جرح کے الفاظ یہ ہیں:
ھذا حدیث منکر ولم اسمع بحیرا عند غیر ھذا۔
ترجمہ: یہ منکر حدیث ہے، ان کے علاوہ بحیرا کی کوئی اور حدیث نہیں۔
(حافظ ابن حجر نے لکھا ہے کہ بعض لوگ یہ سمجھتے ہیں کہ صاحب حدیث بحیرا راہب شامی ہیں، یہ غلط ہے؛ اگرحدیث صحیح ہے تویہ وہی بحیرا ہیں جوحبشہ سے حضرت ابرہہ رضی اللہ عنہا کے ساتھ آئے تھے)۔


## حوالہ جات
بشیر بن معاویہ

**حضرت بشیر بن معاویہ ؓ** اہل کتاب صحابی رسول تھے۔
## نام ونسب
بشیر نام، ابوعلقمہ کنیت، باپ کا نا معاویہ تھا، اسقف نجران کے بھائی تھے۔
## اسلام
اہلِ نجران کے پاس جب آنحضرت صلی اللہ علیہ وسلم کا نامہ مبارک پہنچا توانھوں نے ایک وفد آپ کی خدمت میں دریافت حال کے لیے بھیجا، یہ وفد مدینہ سے نجران واپس ہوا توراستے میں اسقف رئیسِ وفد نے آنحضرت صلی اللہ علیہ وسلم کے اس نامہ مبارک کوپڑھنا شروع کیا، اتفاق سے اسی اثنا میں بشیر کی اونٹنی کوٹھوکر لگی اس پرانھوں نے آنحضرت صلی اللہ علیہ وسلم کی شان میں کچھ ناملائم الفاظ استعمال کیے، اسقف نے ڈانٹا اور کہا وہ نبی صادق ہیں، حضرت بشیر رضی اللہ عنہ کے دل میں یہ بات گھر کرگئی؛ انھوں نے فرمایا کہ جب وہ نبی صادق ہیں توخدا کی قسم! جب تک ان کی خدمت میں نہ پہنچ جاؤں، اونٹنی کا کجاوہ نہ کھولوں گا؛ چنانچہ شوق ووارفتگی میں یہ اشعار پڑھتے ہوئے وہاں سے پھرمدینہ واپس ہوئے ؎
إليك تغدوا قلقا وضينها
معترضا في بطنها فينها
مخالفا دين النصارى دينها
اور خدمتِ نبوی میں پہنچ کراسلام قبول کیا اور ساری زندگی دربارِ رسول کی غلامی میں گذاردی۔
## شہادت
غزوہ کی تصریح تونہیں مل سکی؛ لیکن کسی غزوہ ہی میں شہادت پائی

قریب قریب انھی کے واقعہ سے ملتا جلتا کرزبن علقمہ کا واقعہ بھی ہے؛ لیکن صاحب اصابہ نے ان کودوشمار کیا ہے اور یہ دواس لیے بھی ہیں کہ کرز کا واقعہ مدینہ جاتے ہوئے پیش آیا تھا اور بشیر کا واقعہ وہاں سے واپسی پر۔

## حوالہ جات
تمام شامی

**حضرت تمام ؓ** اہل کتاب صحابی رسول تھے۔
## نام ونسب
تمام نام، شام یاحبشہ کے رہنے والے اور عقیدہ کے اعتبار سے نصرانی تھے۔
## اسلام
اوپرجن لوگوں کا تذکرہ ہوا ہے غالباً اپنے انھی رفقا کے ساتھ انھوں نے بھی اسلام قبول کیا ہوگا۔
## شرف زیارت
آپ بھی حضرت جعفر رضی اللہ عنہ کے ساتھ حبشہ سے آئے اور زیارت نبوی صلی اللہ علیہ وسلم سے بہرہ مند ہوئے۔
## وفات
وفات اور دوسرے حالات کے متعلق کوئی تصریح نہیں مل سکی، تجرید میں آپ کے متعلق یہ بھی ہے کہ بحیرا اور ابرہہ کے ساتھ آئے: وفد مع بحیر اوابرہہ فی حدیث ساقط تمرۃ۔

ترجمہ: بحیرا اور ابرہہ کے ساتھ یہ بھی ساقط تمرہ والے واقعے میں تھے۔
آپ بھی ان تمام فضائل اور انعام کے مورد ہیں جس کے مورد دوسرے اہلِ کتاب صحابہ رضی اللہ عنہم اجمعین ہیں۔

## حوالہ جات
تمیم الحبشی

**تمیم الحبشی ؓ** اہل کتاب صحابی رسول تھے۔
## نام ونسب
تمیم نام، شام یاحبشہ کے رہنے والے اور عقیدہ کے اعتبار سے عیسائی تھے۔
## اسلام
آپ کے چند احباب کا تذکرہ ہو چکا ہے، غالباً آپ نے بھی حبشہ میں ان کے ساتھ اسلام قبول کیا ہوگا۔
## شرف زیارت
حبشہ کے وفد کے ساتھ آپ بھی مدینہ آئے اور شرف زیارت نبوی صلی اللہ علیہ وسلم سے بہرہ ور ہوئے۔
## روایت
آپ سے کوئی روایت نہیں ہے  وفات وعام حالات کے متعلق کوئی تفصیل نہیں ملتی۔

## حوالہ جات
ثعلبہ بن سعیتہ

**حضرت ثعلبہ بن سعیتہ ؓ** اہل کتاب صحابی رسول تھے۔
## نام ونسب
ثعلبہ نام، باپ کا نام سعیہ، قبیلہ ہدل (اس کی تحقیق حضرت اسید رضی اللہ عنہ کے حالات میں گذرچکی ہے) جوبنوقریظہ کی ایک شاخ تھی اس سے نسبی تعلق تھا، حضرت اسد بن کعب رضی اللہ عنہ ان کے حقیقی بھائی تھے۔
## اسلام
جب بنوقریظہ کے قتل کا فیصلہ ہوا توحضرت ثعلبہ رضی اللہ عنہ قبیلہ کے دوتین نوجوانوں کے ساتھ اہلِ قبیلہ کے پاس گئے اور ان کوابن الہیبان (پورا قصہ حضرت اسید رضی اللہ کے حالات میں لکھا جاچکا ہے) کی وصیت اور اس کا وعدہ یاد دلاکر سمجھانے کی کوشش کی اور اسلام قبول کرنے کی ترغیب دی؛ لیکن جب یہ کوشش بے سود رہی تواپنے بھائی حضرت اسید اور قبیلہ کے ایک اور نوجوان اسد بن عبید کے ساتھ آنحضرت صلی اللہ علیہ وسلم کی خدمت میں حاضر ہوکر خود اسلام قبول کیا  بعض لوگوں کا خیال ہے کہ حضرت عبد اللہ بن سلام کے ساتھ اسلام لائے مگر صاحب اسدالغابہ نے اس کی تردید کی ہے، ابن ہشام وغیرہ کا بیان بھی اس کے خلاف ہے

آپ کی زندگی کے اور دوسرے حالات نہیں مل سکے۔
## وفات
سنہ وفات کی تصریح نہیں مل سکی؛ البتہ امام بخاری کے بیان سے اتنا پتہ چلتا ہے کہ حیاتِ نبوی صلی اللہ علیہ وسلم ہی میں وہ اس دارِ فانی کوچھوڑ چکے تھے۔

## فضل وکمال
اہلِ کتاب صحابہ رضی اللہ عنہم اجمعین کے عام فضائل ومحامد کے ساتھ حضرت ثعلبہ رضی اللہ عنہ ابن سعیہ کویہ شرف بھی حاصل ہوا کہ جب حضرت ریحانہ رضی اللہ عنہا غزوۂ بنوقریظہ میں گرفتار ہوکر رسول اللہ صلی اللہ علیہ وسلم کی خدمت میں آئیں توآپ کی خواہش ہوئی کہ وہ اسلام قبول کر لیں؛ مگروہ کسی طرح اس پرراضی نہ ہوئیں، رسول اللہ صلی اللہ علیہ وسلم کوان کے اسلام نہ لانے کا بے حد رنج تھا، ایک روز آپ صحابہ کرام رضی اللہ عنہم اجمعین کے ساتھ بیٹھے ہوئے تھے کہ حضرت ثعلبہ رضی اللہ عنہ ابن سعیہہ آئے اور آہستہ سے آپ سے حضرت ریحانہ رضی اللہ عنہا کے اسلام قبول کرلینے کی خوشخبری سنائی، آنحضرت صلی اللہ علیہ وسلم نے مسرت آمیز لہجہ میں حاضرین سے فرمایا کہ ثعلبہ ریحانہ کے اسلام کی خوشخبری لے کر آئے ہیں۔


## حوالہ جات
ثعلبہ بن ابی مالک

**حضرت ثعلبہ بن ابی مالک ؓ** اہل کتاب صحابی رسول تھے۔
## نام ونسب
ثعلبہ نام، ابویحییٰ کنیت، حضرت ابومالک رضی اللہ عنہ صحابی کے جن کا تذکرہ آگے آئے گا، صاحبزادے تھے، اصلی وطن یمن تھا، آپ کے والد ترک وطن کرکے مدینہ آئے اور یہیں سکونت اختیار کرلی۔
## اسلام
اپنے والد کی طرح خود بھی حلقہ بگوشِ اسلام ہوئے اور بہ اختلافِ روایت شرفِ صحبت سے بھی سرفراز ہوئے(ان کے صحابی ہونے میں ارباب رجال کی روایتیں مختلف ہیں، اصابہ اور تاریخ کبیر کی روایتوں سے پتہ چلتا ہے کہ وہ غزوۂ بنی قریظہ کے وقت اچھے خاصے بڑے تھے جس کے معنی یہ ہوتے ہیں کہ جب انھوں نے اسلام قبول کیا ہوگا تووہ سنِ شعور کوپہنچ گئے تھے، اسدالغابہ میں ہے ولد على عهد النبي صلى الله عليه وسلم کہ آنحضرت صلی اللہ علیہ وسلم کے زمانہ میں پیدا ہوئے، جس سے ان کی صحابیت اور عدم صحابیت دونوں کا احتمال ہے، ابن حاتم اور ابن حبان نے ان کوزمرۂ تابعین میں شمار کیا ہے، یحییٰ ابن معین فرماتے ہیں لَہُ رویۃ انھیں دیدارِ نبوی حاصل ہوا، حافظ ابن حجر نے اصابہ میں تواحتمال کا اظہار کیا ہے؛ لیکن تہذیب التہذیب میں لکھا ہے کہ حضرت ثعلبہ رضی اللہ عنہ نے آنحضرت صلی اللہ علیہ وسلم کی زیارت کی ہے اور ان سے بغیر کسی واسطے کے روایت بھی کی ہے، ان تمام بیانات سے اندازہ ہوتا ہے کہ زیادہ ترارباب رجال کا رحجان ان کی صحابیت کی طرف ہے؛ گوتابعین میں داخل کرنے والے حضرات کے اقوال بھی بالکل نظر انداز نہیں کیے جا سکتے؛ لیکن میں نے حافظ ابن حجر کی اتباع میں انھیں صحابہ رضی اللہ عنہم کی فہرست میں رکھا ہے)۔
اصابہ میں مصعب الزبیری کی ایک روایت سے پتہ چلتا ہے کہ غزوۂ بنی قریظہ کے روز جو بچے نابالغ ہونے کی وجہ سے چھوڑ دیے گئے تھے، ان میں حضرت ثعلبہ رضی اللہ عنہ بھی تھے، امام بخاری رحمہ اللہ علیہ نے تاریخ الکبیر میں لکھا ہے کہ:
كان كبيرا أيام بنى قريظة۔

ترجمہ:غزوۂ بنوقریظہ کے زمانے میں وہ بڑے تھے۔
(التاریخ الکبیر میں امام کا لفظ ہے؛ لیکن حافظ ابن حجر رحمہ اللہ نے امام بخاری رحمہ اللہ کا یہی قول تہذیب میں نقل کیا ہے، جس میں ایام بنی قریظہ ہے؛ اگرایام کا لفظ صحیح ہے تومعنی یہ ہوئے کہ وہ عزوۂ بنی قریظہ کے وقت اچھی خاصی عمر کے تھے اور اگرامام کا لفظ مانا جائے تواس مشہور روایت سے تطابق ہوجائے گا، جس میں ہے کہ وہ بنی قریظہ کے امام تھے)۔
بخاری کی اس روایت سے پتہ چلتا ہے کہ وہ بالکل بچے نہیں تھے؛ بلکہ سنِ شعور کوپہنچ چکے تھے؛ لیکن بہرحال ان کے زمانہ قبولِ اسلام کے متعلق کوئی صحیح تعیین نہیں کی جا سکتی۔
## وفات
سنہ وفات کا علم نہیں ہو سکا۔
## اولاد
ان کی دواولاد ابومالک اور منظور کا ذکر حافظ ابن حجر رحمہ اللہ نے تہذیب میں کیا ہے؛ لیکن دوسرے ارباب رجال نے صرف ابومالک کا نام لیا ہے۔
## علم و فضل
حضرت ثعلبہ رضی اللہ عنہ کا گھرانہ علم و فضل میں ممتاز تھا، آپ کے والد حضرت ابومالک رضی اللہ عنہ عہد عتیق صاحب روایت تھے، خود حضرت ثعلبہ رضی اللہ عنہ نے رسول اللہ صلی اللہ علیہ وسلم اور بڑے بڑے صحابہ رضی اللہ عنہم اجمعین سے روایتیں کی ہیں، مثلاً حضرت عمر رضی اللہ عنہ، حضرت عثمان رضی اللہ عنہ، حضرت حارثہ رضی اللہ عنہ بن نعمان، حضرت جابر رضی اللہ عنہ  اور ابن عمر رضی اللہ عنہ  وغیرہ، ان میں سے حسب ذیل حضرات نے روایتیں کی ہیں، ان کے دونوں صاحبزادے، امام زہری، مسور بن رفاعہ، محمد بن عقبہ، صفوان بن سلیم ، ابن الہات۔

## امامت
قبیلہ بنو قریظہ کے جولوگ مسلمان ہو گئے تھے، ان کے نماز کی امامت کم عمری کے باوجود حضرت ثعلبہ رضی اللہ عنہ ہی کے سپرد تھی، تہذیب میں ہے: وكان ثعلبة يؤم بني قريظة غلاما۔

ترجمہ:حضرت ثعلبہ رضی اللہ عنہ بچپن کے باوجود بنی قریظہ کی امامت کرتے تھے۔
اس سے بھی معلوم ہوا کہ وہ غزوۂ بنی قریظہ کے وقت کم سن تھے۔

## حوالہ جات
حضرت جبر

**حضرت جبر ؓ** اہل کتاب صحابی رسول تھے۔
## نام ونسب
جبرنام، عبد اللہ بن الحضرمی کے غلام اور مذہباً یہودی تھے۔
## اسلام
خدمت نبوی صلی اللہ علیہ وسلم میں اکثر ان کی آمدورفت رہا کرتی تھی، ایک روز رسول اللہ صلی اللہ علیہ وسلم نے ان کے سامنے سورۂ یوسف تلاوت فرمائی ان پرکلام الہٰی کا ایسا اثر ہوا کہ اسی وقت حلقہ بگوشِ اسلام ہو گئے۔

## تعذیب اور کتمان اسلام
لیکن چونکہ وہ ابن حضرمی کے خاندان کے غلام تھے اور اس خانوادہ نے ابھی تک اسلام قبول نہیں کیا تھا، اس لیے ان کوڈرتھا کہ اگروہ اسلام کا اظہار کرتے ہیں توان کی جان کی خیر نہیں اس بنا پرانھوں نے اسلام قبول کیا؛ لیکن آنحضرت صلی اللہ علیہ وسلم کے یہاں آمد ورفت یاکسی اور ذریعہ سے جب انھیں ان کے اسلام قبول کرلینے کی اطلاع ہوئی توانھوں نے ان پرسختی شروع کی اور ان کودائرہ اسلام سے خارج ہونے پرمجبور کیا؛ لیکن اسلام کی تاثیر ایسی نہیں تھی کہ وہ ایک بار دل میں گھر کرجانے کے بعد زائل ہو سکے؛ چنانچہ ظاہری طور پرتوانہوں نے اسلام سے برأت کا اظہار کر دیا؛ لیکن قلب کے سوز وگداز کا حال ویسا ہی تھا؛ چنانچہ قرآن نے ان کے متعلق فرمایا:
وَقَلْبُهُ مُطْمَئِنٌّ بِالْإِيمَانِ۔

ترجمہ:اس کوکفر کے اظہار پرمجبور کیا گیا؛ لیکن اس کا قلب ایمان پرمطمئن ہے۔
## فتح مکہ اور آزادی
رسول اللہ صلی اللہ علیہ وسلم جب مکہ میں تھے اسی وقت انھوں نے اسلام قبول کر لیا تھا؛ لیکن فتح مکہ تک اپنے اسلام کوچھپاتے رہے جب مکہ فتح ہو گیا توآنحضرت صلی اللہ علیہ وسلم کی خدمت میں آئے اور اپنی تکالیف اور گذشتہ مشقتوں کا اظہار کیا، آنحضرت صلی اللہ علیہ وسلم نے خرید کرآزاد کر دیا، آزادی کے بعد انھوں نے پوری زندگی بڑی فارغ البالی سے گزاری۔
## نکاح
بنی عامر کی کسی معزز عورت سے ان کی شادی ہوئی تھی۔

## ذریعہ معاش
تلوار اور برتن وغیرہ کی صفائی اور قلعی کا کام ان کا ذریعہ معاش تھا۔

## فضائل
بہت سی آیتوں کے سبب نزول کے ضمن میں ان کا نام بھی آتا ہے، طبری نے اس آیت کے ضمن میں:
وَلَقَدْ نَعْلَمُ أَنَّهُمْ يَقُولُونَ إِنَّمَا يُعَلِّمُهُ بَشَرٌ لِسَانُ الَّذِي يُلْحِدُونَ إِلَيْهِ أَعْجَمِيٌّ وَهَذَا لِسَانٌ عَرَبِيٌّ مُبِينٌ۔

ترجمہ:اور ہم کومعلوم ہے کہ یہ لوگ یہ بھی کہتے ہیں کہ ان کوتوآدمی سکھاتا ہے جس شخص کی طرف اس کی نسبت کرتے ہیں اس کی زبان توعجمی ہے اور یہ قرآن صاف عربی ہے۔

## حوالہ جات
ثعلبہ بن سلام

**حضرت ثعلبہ بن سلام ؓ** اہل کتاب صحابی رسول تھے۔
## نام ونسب
ثعلبہ نام، باپ کا نام سلام، حضرت عبد اللہ بن سلام رضی اللہ عنہ کے بھائی تھے، پورا سلسلۂ نسب عبد اللہ بن سلام رضی اللہ عنہ کے تذکرے میں آئے گا۔
## اسلام
آپ کے اسلام لانے کا زمانہ متعین نہیں کیا جا سکتا؛ مگراتنا معلوم ہے کہ آپ عبد اللہ بن سلام کے بعد اسلام لائے۔

## وفات
آپ کی وفات کے بارے میں بھی کوئی تصریح نہیں ملتی اور نہ آپ کی زندگی کے عام حالات اور کارنامے کے متعلق کوئی تذکرہ ملتا ہے۔

## حوالہ جات
ثعلبہ بن قیس

**حضرت ثعلبہ بن قیس ؓ** اہل کتاب صحابی رسول تھے۔
## نام ونسب
ثعلبہ نام، باپ کا نام قیس، یہود مدینہ سے تھے؛ مگریہ تصریح نہیں مل سکی کہ کس قبیلہ سے تعلق تھا۔
## اسلام
صحیح طور سے نہیں کہا جا سکتا کہ آپ نے کب اسلام قبول کیا؛ لیکن چونکہ ان آیتوں کی تفسیر کے ضمن میں جواہلِ کتاب صحابہ رضی اللہ عنہم اجمعین کے بارے میں نازل ہوئیں، آپ کا نام عبد اللہ بن سلام رضی اللہ عنہ وغیرہ کے ساتھ آتا ہے، اس لیے یہ کہ کہا جا سکتا ہے کہ آپ متقدم الاسلام ہوں گے۔
## وفات
سنہ وفات کے متعلق بھی کوئی تصریح نہیں مل سکی۔
## فضائل
یوں توان تمام فضائل وانعام کے آپ بھی مستحق ہیں جن کے دوسرے اہلِ کتاب صحابہ رضی اللہ عنہم اجمعین مستحق ہیں؛ لیکن ذیل کی دوآیتوں کے ضمن میں خصوصیت سے آپ کانام بھی مفسرین لیتے ہیں، جب کفارِ قریش آنحضرت صلی اللہ علیہ وسلم اور قرآن کے متعلق مختلف قسم کے شکوک وشبہات پیدا کرنے لگے تواس کے لیے ایک ثبوت یہ بھی پیش کیا گیا:
أَوَلَمْ يَكُنْ لَهُمْ آيَةً أَنْ يَعْلَمَهُ عُلَمَاءُ بَنِي إِسْرَائِيلَ۔

ترجمہ:کیا ان کے لیے یہ بات دلیل نہیں ہے کہ اس کو(قرآن) علمائے بنی اسرائیل جانتے ہیں۔
علما سے جولوگ مراد ہیں، مفسرین ان میں حضرت ثعلبہ رضی اللہ عنہ کا نام بھی لیتے ہیں، ابن عباس رضی اللہ عنہ کی روایت ہے کہ ایک مرتبہ حضرت عبد اللہ بن سلام رضی اللہ عنہ اور حضرت ثعلبہ رضی اللہ عنہ وغیرہ آنحضرت صلی اللہ علیہ وسلم کی خدمت میں حاضر ہوئے اور انھوں نے عرض کیا کہ یارسول اللہ صلی اللہ علیہ وسلم! ہم لوگ آپ پر، قرآن پر، حضرت موسیٰ علیہ السلام اور توریت اور حضرت عزیر علیہ السلام پر توضرور ایمان لاتے ہیں؛ مگراس کے علاوہ تمام کتب ورسل کوماننا ضروری نہیں سمجھتے، اس پریہ آیت نازل ہوئی:
يَاأَيُّهَا الَّذِينَ آمَنُوا آمِنُوا بِاللَّهِ وَرَسُولِهِ وَالْكِتَابِ الَّذِي نَزَّلَ عَلَى رَسُولِهِ وَالْكِتَابِ الَّذِي أَنْزَلَ مِنْ قَبْلُ۔

ترجمہ:اے ایمان والو! ایمان لاؤ اللہ اور اس کے رسول پراور اس کی کتاب پرجواللہ نے اپنے رسول صلی اللہ علیہ وسلم پراتاری اور ان کتابوں پرجن کواللہ نے اس سے پہلے اُتارا ہے۔
زندگی کے دوسرے حالات وکمالات پردۂ خفا میں ہیں۔


## حوالہ جات
درید راہب

**حضرت دریدالراہب ؓ** اہل کتاب صحابی رسول تھے۔
## نام ونسب
درید نام، حبشہ کے رہنے والے اور مذہباً عیسائی تھے، حضرت نجاشی رضی اللہ عنہ نے آنحضرت صلی اللہ علیہ وسلم کی خدمت میں جووفد بھیجا تھا اُس میں حضرت درید رضی اللہ عنہ بھی تھے۔

## فضل وکمال
راہب ان کے نام کا جز ہو گیا تھا جس سے ان کے فضل وکمال پرروشنی پڑتی ہے، اس آیت کے جولوگ مصداق ہیں ان میں حضرت درید رضی اللہ عنہ کا نام بھی لیا گیا ہے:
وَإِذَاسَمِعُوا مَاأُنْزِلَ إِلَى الرَّسُولِ تَرَى أَعْيُنَهُمْ تَفِيضُ مِنَ الدَّمْعِ۔

ترجمہ:رسول اللہ کی طرف جوکچھ نازل ہوا جب انھوں نے اسے سنا توتم دیکھو گے کہ ان کی آنکھیں پرنم ہوگئیں۔

## حوالہ جات
ذودجن

**حضرت ذودجن ؓ** اہل کتاب صحابی رسول تھے۔
## نام ونسب
علقمہ نام، ذودجن کے نام سے مشہور ہیں  حبشہ سے بہتر آدمیوں کا جووفد رسول اللہ صلی اللہ علیہ وسلم کی خدمت میں مدینہ آیا تھا، اس میں آپ بھی تھے، رسول اللہ صلی اللہ علیہ وسلم نے ان لوگوں سے ان کا نسب دریافت کیا توان میں ایک نے کچھ اشعار پڑھے جس سے معلوم ہوتا ہے کہ وہ حضرت ہود علیہ السلام کی اولاد سے ہیں۔
## اسلام
قبولِ اسلام کے متعلق کوئی تصریح نہیں ملی؛ مگراتنا معلوم ہے کہ اس وفد کے تمام افراد شرفِ صحبت سے سرفراز ہوئے تھے، اسدالغابہ میں ہے: وصحبوا كلهم النبي صلى الله عليه وسلم ۔

ترجمہ: سب کے سب صحابی رسول صلی اللہ علیہ وسلم ہیں۔
اس سے یہ قیاس ہوتا ہے کہ یہ لوگ حبشہ میں اسلام لاچکے تھے؛ اگرمدینہ میں اسلام لاتے توجس طرح نسب کے متعلق رسول اللہ صلی اللہ علیہ وسلم کے سوال اوران کے جواب کا ذکر ہے اسلام لانے کا بھی ذکر ضرور ہوتا، واللہ اعلم۔
زندگی کے دوسرے حالات اور وفات وغیرہ کے متعلق کوئی تفصیل نہیں معلوم ہو سکی۔

## حوالہ جات
ذومخمر

**حضرت ذومخمر ؓ** اہل کتاب صحابی رسول تھے۔
## نام ونسب
ذومخمر یاذومخجر نام، شاہ حبشہ نجاشی کے بھتیجے تھے، نجاشی رسول اللہ صلی اللہ علیہ وسلم کی خدمت میں خود تونہ آسکے مگران کوآپ کی خدمت کے لیے بھیجا۔
## خدمتِ نبوی صلی اللہ علیہ وسلم میں آمد
حبشہ کے بہتر آدمیوں کے ساتھ آپ بھی خدمت نبوی میں حاضر ہوئے۔
## اسلام
اس کی تصریح تونہیں ملتی کہ وہ مدینہ پہنچ کراسلام لائے یاحبشہ ہی میں اسلام قبول کرچکے تھے؛ مگرحضرت نجاشی رضی اللہ عنہ، حضرت ذومخمر رضی اللہ عنہ کے آنے سے پہلے اسلام قبول کرچکے تھے، اس سے یہ قیاس ہوتا ہے کہ چچا کے ساتھ حضرت ذومخمر رضی اللہ عنہ نے بھی اسلام قبول کیا ہوگا اور مدینہ بحالتِ اسلام آئے ہوں گے۔
## غزوات
غزوات میں شرکت کی کوئی تصریح تونہی ملتی؛ البتہ مسند کی ایک روایت سے اتنا پتہ چلتا ہے کہ آپ رسول اللہ صلی اللہ علیہ وسلم کے ساتھ سفر میں بھی شریک رہتے تھے، وہ بیان کرتے ہیں کہ ایک مرتبہ ہم لوگ رسول اللہ صلی اللہ علیہ وسلم کے ساتھ ایک سفر میں تھے، آپ کی عادت شریف یہ تھی کہ تیز چل کرلوگوں سے آگے نکل جایا کرتے تھے (اور ایسا سامانِ سفر کی قلت کی وجہ سے کیا کرتے تھے کہ راستہ میں زیادہ دیر لگے گی توزادِ راہ سفر زیادہ چاہیے) چنانچہ اس سفر میں بھی وہ آگے نکل گئے توایک شخص نے کہا: یارسول اللہ! بہت سے لوگ پیچھے چھوٹ گئے ہیں، آپ ٹھہرگئے،جب سب لوگ جمع ہو گئے توآپ نے فرمایا: اگرتم لوگ چاہوتوتھوڑا ساآرام کرلو؛ پھرفرمایا کہ رات کے وقت نگرانی کون کریگا؟ حضرت ذومخمر رضی اللہ عنہ فرماتے ہیں کہ میں نے اس خدمت کے لیے اپنے کوپیش کیا، آپ نے اپنی اُونٹنی کی نکیل میرے ہاتھ میں دے دی اور فرمایا کہ غلطی سے بے خبر نہ ہوجانا میں آپ کی اور اپنی اونٹنی کی نکیل پکڑ کروہاں سے کچھ دورگیا اور دونوں کوچرنے کے لیے چھوڑ دیا، میں برابر اُونٹنیوں کودیکھتا رہا، اسی اثنا میں مجھے نیند آگئی اور ایسی گہری نیند آئی کہ جب اُٹھا توسورج کی کرنیں میرے اُوپرپڑ رہی تھیں، میں نے دیکھا کہ دونوں اُونٹنیاں چر رہی ہیں، میں دونوں کی نکیل پکڑے ہوئے جہاں سب لوگ سو رہے تھے آیا اور کنارے سے ایک شخص کوجگایا، رسول اللہ صلی اللہ علیہ وسلم بھی اُٹھے اور آپ نے اور تمام صحابہ رضی اللہ عنہم اجمعین نے وضو کیا اور باجماعت نماز فجر کی قضا کی اس واقعہ سے پتہ چلتا ہے کہ یہ سفر کسی غزوہ ہی کے لیے رہا ہوگا۔
رسول اللہ صلی اللہ علیہ وسلم کی وفات تک توآپ مدینہ میں رہے، بعد میں شام منتقل ہو گئے اور غالباً وہیں سکونت بھی اختیار کرلی اس لیے کہ اہلِ طبقات آپ کوشامیین میں شمار کرتے ہیں۔
## وفات
وفات کے متعلق اہلِ طبقات نے توکوئی تصریح نہیں کی ہے؛ البتہ تہذیب التہذیب میں یہ ہے کہ:
نزل الشام ومات به۔

ترجمہ:شام گئے اور وہیں وفات پائی۔

## علم و فضل
آپ سے مسند میں متعدد روایتیں ہیں، ابوداؤد اور ابن ماجہ میں بھی آپ کی روایتیں موجود ہیں، حسب ذیل حضرات نے آپ سے روایتیں کی ہیں، ابوحیٔ الموذن، جبیرابن نغیر، عباس بن عبد الرحمن، عمروبن عبد اللہ الحضرمی وغیرہ۔

## خدمت نبوی صلی اللہ علیہ وسلم
ذومخمر رضی اللہ عنہ کا سب سے بڑا شرف یہ ہے کہ آپ کا شمار رسول اللہ صلی اللہ علیہ وسلم کے خدام میں ہے، اس شرف میں آپ اس قدر مشہور ہوئے کہ بعض لوگوں نے آنحضرت صلی اللہ علیہ وسلم کے موالی (موالی جن کواُردو میں غلام کہا جاتا ہے، اس سے وہ لوگ مراد ہوتے ہیں جوجنگ میں گرفتار ہوکر آتے تھے اور خادم ہروہ شخص ہے جوکسی کی خدمت کرتا ہو، موالی خاص ہے اور خادم عام ہے) کی فہرست میں آپ کوبھی شمار کیا ہے۔

## حوالہ جات
ذومناحب

**حضرت ذومناحب ؓ** اہل کتاب صحابی رسول تھے۔
## نام ونسب
آپ کے نام میں تھوڑا سااختلاف ہے، بعض لوگوں نے مناخب (خ) اور بعض لوگوں نے ذومنارح (ح) اور بعض نے ذومناحب لکھا ہے۔

## زیارتِ نبوی
آپ بھی حبشہ کے وفد کے ساتھ خدمتِ نبوی صلی اللہ علیہ وسلم میں حاضر ہوکر زیارت سے مشرف ہوئے اور دوسرے حالات حضرت ذودجن رضی اللہ عنہ کے تذکرہ میں گزرچکے ہیں۔

## حوالہ جات

## حوالہ جات
ذومہدم

**حضرت ذومہدم ؓ** اہل کتاب صحابی رسول تھے۔

## نام ونسب
ذومہدم نام، آپ بھی حبشہ کے وفد کے ساتھ مدینہ آئے تھے۔

## خدمتِ نبوی صلی اللہ علیہ وسلم میں آمد
جب حبشہ کا وفد آنحضرت صلی اللہ علیہ وسلم کی خدمت میں آیا اور آنحضرت صلی اللہ علیہ وسلم نے ان کا نسب دریافت کیا توحضرت ذومہدم رضی اللہ عنہ نے ان اشعار میں جواب دیا ؎
عَلَى عَهدِ ذي القَرْنينَ كانَتْ سُيُوْفُهُمْ
صوارم يلفقن الحديد المذكرا
وهود أبونا سيد الناس كلهم
وفي زمن الأحقاف عزاً ومفخراً
فمن كان يعمى عن أبيه فإننا
وجدنا أبانا العدملي المذكرا
(اُسد الغابہ میں ان اشعار کے نقل کرنے کے بعد یہ لکھا ہے کہ وهود أبونا قابل غور ہے اس لیے کہ اہلِ جننہ ہود علیہ السلام کی اولاد سے نہیں ہیں؛ پھرخود ہی جواب دیا ہے کہ ہو سکتا ہے کہ عرب کے باشندے ہوں اور حبشہ میں سکونت اختیار کرلی ہو، واللہ اعلم )


## حوالہ جات
رافع القرظی

**حضرت رافع القرظی ؓ** اہل کتاب صحابی رسول تھے۔
## نام ونسب
رافع نام (تجرید میں رافع ابن القرظی درج ہے؛ مگراور کتب طبقات میں رافع القرظی ہے، اس لیے ہم نے اسی کوترجیح دی ہے ، بنوقریظہ کی ایک شاخ زنباع تھی، آپ کا نسبی تعلق اسی قبیلہ زنباع سے تھا۔

## اسلام
اس کی تصریح نہیں مل سکی کہ آپ کب اسلام لائے۔
خدمتِ نبوی صلی اللہ علیہ وسلم میں درخواست
آپ کواپنے متعلق غالباً کچھ خطرہ تھا اس لیے آپ آنحضرت صلی اللہ علیہ وسلم کی خدمت میں حاضر ہوئے اور امان کی ایک تحریر لکھ دینے کی درخواست کی، آنحضرت صلی اللہ علیہ وسلم نے انھیں یہ تحریر لکھ کردی:
إنه لا يجني عليه إلا يده۔

ترجمہ: (اپنے کیے پرماخوذ ہوں گے) اس کے علاوہ کوئی داروگیر نہیں کرسکتا۔

## وفات
وفات اور دوسرے حالات کی کوئی تصریح نہیں ملتی۔

## حوالہ جات

زمرہ:صحابہ و صحابیات
زمرہ:صحابہ
حضرت جبل

**حضرت جبل ؓ** اہل کتاب صحابی رسول تھے۔
## نام ونسب
جبل نام، قبیلہ ذبیان سے نسبی تعلق تھا؛ مگریہود بنی قریظہ کے ساتھ مدینہ میں رہتے تھے، پورا سلسلۂ نسب یہ ہے، جبل بن جوال بن صفوان بن بلال بن اصرم بن لویاس بن عبد غضم بن حجاش بن مجالۂ بن مازن بن ثعلبہ بن سعد بن ذبیان النشاء الذبیانی ثم الثعلبی۔

## اسلام
آپ کے قبولِ اسلام کا زمانہ صحیح طور پرمعلوم نہیں، ارباب رجال صرف اتنا کہتے ہیں:
كَانَ يَهُوْدِياً مَع بَنِيْ قُرَيْظَة فَأَسْلَم۔

ترجمہ:یہودی تھے بنی قریظہ کے ساتھ رہتے تھے؛ پھراسلام لائے۔
مگرقرائن سے اتنا پتہ چلتا ہے کہ وہ غزوۂ بنی قریظہ کے بعد اور غزوۂ خیبر سے پہلے اسلام لاچکے تھے، اس لیے کہ بنوقریظہ کا جب استیصال کیا گیا توجبل نے حییٔ بن اخطب کا مرثیہ کہا اور بنوقریظہ کی حمایت میں یہ اشعار کہے ؎
ألا يا سعد بني معاذ
لما فعلت قرظة والنضير
تركتم قدركم لا شيء فيها
وقدر القوم حامية تفور
ولكن لا خلود مع المنايا
تخطف ثم تضمنها القبور

جس کا جواب حضرت حسان بن ثابت رضی اللہ عنہ نے اسی بحروقافیہ میں دیا ؎
تعاهد معشر نصروا علينا
فليس لهم ببلدتهم نصي
هم أوتوا الكتاب فضيعوه
فهم عمي عن التوراة بور
كذبتم بالقرآن وقد أبيتم
بتصديق الذي قال النذير
ظاہر بات ہے کہ اگروہ اسلام لاچکے ہوتے توبنوقریظہ کی حمایت میں یہ اشعار نہ کہتے اور نہ حضرت حسان بن ثابت رضی اللہ عنہ کوجواب دینے کی ضرورت پیش آتی؛ انھوں نے ایک شعر میں خیبر میں اپنی بہادری اور شرکت کا ذکر کیا ہے، جس سے پتہ چلتا ہے کہ وہ خیبر کے وقت اسلام قبول کرچکے تھے، وہ شعر یہ ہے ؎
رميت نطاة من النبي بفيلق
شهباء ذات مناقب وفقار
ترجمہ: میں نے نطاۃ (چراگاہ یاکوئی خاص جگہ) پرنبی صلی اللہ علیہ وسلم کے ایک بہادر مسلح اور بڑے محاسن والے لشکر کے ذریعہ حملہ کیا۔

## وفات
وفات کے متعلق ارباب رجال نے کوئی تصریح نہیں کی ہے۔

## حوالہ جات
حضرت حیر نجرہ

**حضرت حیر نجرہ ؓ** اہل کتاب صحابی رسول تھے۔
## نام ونسب
حیرنجرہ نام (بعض لوگوں نے خیرنجرہ لکھا ہے؛ مگرحیرنجرہ صحیح ہے)، نسباً اور عقیدۃ یہودی تھے؛ لیکن یہ نہیں پتہ چلتا کہ یہود کے کس قبیلہ سے آپ کا تعلق تھا اور کہاں کے باشندے تھے، آگے جوواقعات آتے ہیں ان سے قیاس ہوتا ہے کہ یہودِ مدینہ ہی کے کسی قبیلہ سے رہے ہوں گے۔
## اسلام
رسول اللہ صلی اللہ علیہ وسلم نے حیر نجرہ سے کچھ رقم بطورِ قرض لی تھی؛ انھوں نے آپ سے اس کا تقاضا کیا، رسول اللہ صلی اللہ علیہ وسلم کے پاس اس وقت ادائیگی کے لیے رقم موجود نہیں تھی اس لیے آپ نے مہلت چاہی؛ مگرحیرنجرہ نہ مانے اور کہا کہ آپ جب تک مجھے میرا قرض نہ ادا کر دیں گے میں آپ کونہیں چھوڑوں گا؛ چنانچہ وہ آنحضرت صلی اللہ علیہ وسلم سے بالکل چمٹ کربیٹھ گئے، صحابہ رضی اللہ عنہم اجمعین کو ان کا یہ طرزِ عمل برا معلوم ہوا؛ انھوں نے حیرنجرہ کوکچھ لعنت ملامت کرنی شروع کی؛ مگرآنحضرت صلی اللہ علیہ وسلم نے انھیں منع کیا اور فرمایا کہ میرے رب نے مجھے اس سے روکا ہے کہ میں اپنے کسی معاہد پرکسی قسم کا ظلم کروں؛ پھردن ڈھلتے ڈھلتے حیرنجرہ نے آپ کے اس حلیمانہ طرزِ عمل سے متاثر ہوکر اسلام قبول کر لیا۔

## وفات
وفات اور زندگی کے دوسرے حالات کے متعلق کوئی تصریح نہیں ملتی۔
## فضائل
آپ کے صحیفۂ فضائل میں یہ واقعہ بہت ہی درخشاں طور سے درج ہے کہ جب آپ نے اسلام قبول کیا تواپنی دولت کا ایک بڑا حصہ برضا ورغبت راہِ خدا میں خرچ کرڈالا۔

## حوالہ جات
رفاعہ القرضی

**حضرت رفاعہ القرضی ؓ** اہل کتاب صحابی رسل تھے۔

## نام ونسب
رفاعۃ نام باپ کا نام قرظہ، نسبایہودی تھے۔
(بعض لوگوں نے رفاعہ بن السمؤال اور ان کوایک تصور کیا ہے؛ مگراصابہ میں اس کی تردید ہے

جب بنی قریظہ کے لوگوں کوقتل کرنے کافیصلہ ہوا تویہ تاکید تھی کہ نابالغ بچے نہ قتل کیے جائیں، حضرت رفاعہ رضی اللہ عنہ اس وقت کمسن تھے، اس لیے قتل نہیں کیے گئے۔

## اسلام
قبولِ اسلام کے بارے میں کوئی تفصیل نہیں معلوم ہو سکی، اصابہ میں اس قدر ہے کہ ان کودیدارِ نبوی حاصل ہوا تھا، آپ کے صاحبزادے علی کا بیان ہے کہ: كان أبي من الوفد الذين أسلموا من أهل الكتاب۔

ترجمہ:اہلِ کتاب کے اس وفد میں جنھوں نے اسلام قبول کیا میرے باپ بھی تھے۔

## فضل وکمال
آپ کا شمار ان اہلِ کتاب صحابہ رضی اللہ عنہم اجمعین میں ہے جن کے بارے میں یہ آیت نازل ہوئی:
وَلَقَدْ وَصَّلْنَا لَهُمُ الْقَوْلَ لَعَلَّهُمْ يَتَذَكَّرُونَo الَّذِينَ آتَيْنَاهُمُ الْكِتَابَ مِنْ قَبْلِهِ هُمْ بِهِ يُؤْمِنُونَ۔


## حوالہ جات
سعد بن وہب

**حضرت سعد بن وہب ؓ** اہل کتاب صحابی رسول تھے۔

## نام ونسب
سعد نام، باپ کا نام وہب، قبیلہ بنونضیر سے نسبی تعلق تھا۔

## اسلام
بنونضیر جب اپنی بدعہدی کی وجہ سے مدینہ سے جلاوطن کیے گئے توان میں سے جودوآدمی اسلام کی دولت سے بہرہ ور ہوئے ان میں ایک حضرت سعد بن وہب رضی اللہ عنہ بھی تھے، بنو نضیر نے رسول اللہ صلی اللہ علیہ وسلم کے ساتھ بدعہدی اور دشمنی کی حد کردی تھی؛ چنانچہ جب وہ جلاوطن کیے گئے توان کا مال اور ان کی جائداد بھی ضبط کرلی گئی؛ مگرحضرت سعد رضی اللہ عنہ چونکہ اسلام لاچکے تھے اس لیے ان کی تمام چیزیں محفوظ رہیں۔


## حوالہ جات
سعنہ

**حضرت سعنہ ؓ** اہل کتاب صحابی رسول تھے۔

## نام ونسب
سعنہ نام پورا سلسلۂ نسب یہ ہے، سعنہ بن عریض بن عادیا التیماوی (تیماء شام اور حجاز کے درمیان ایک مقام ہے  نسبا اور عقیدۃ یہودی تھے۔

## اسلام
زمانہ قبولِ اسلام کی کوئی تصریح نہیں ملتی، حضرت علی رضی اللہ عنہ کے معاونین میں تھے اور ان سے خاص تعلق تھا۔

## حضرت معاویہ رضی اللہ عنہ سے آپ کی گفتگو
ایک مرتبہ حضرت معاویہ رضی اللہ عنہ حج کے لیے تشریف لائے تومسجد میں حضرت سعنہ رضی اللہ عنہ سے ملاقات ہوئی، آپ نے ان سے دریافت فرمایا کہ ارض تیماء کا کیا حال ہے؛ انھوں نے جواب دیا کہ وہ صحیح وسالم باقی ہے، حضرت معاویہ رضی اللہ عنہ نے کہا کہ اسے میرے ہاتھ فروخت کردو، آپ نے نہایت صفائی سے فرمایا کہ اگر مجھے ضرورت بھی ہوتی تومیں اسے فروخت نہ کرتا؛ پھرآپ سے اور حضرت امیرمعاویہ رضی اللہ عنہ میں بہت سی باتیں ہوئیں، اثنائے گفتگو میں حضرت علی رضی اللہ عنہ کا ذکر بھی آگیا، حضرت سعنہ رضی اللہ عنہ نے حضرت امیرمعاویہ رضی اللہ عنہ کی شان میں کچھ سخت الفاظ استعمال کیے، حضرت امیرمعاویہ رضی اللہ عنہ نے کہا کہ چھوڑو، بڈھا سٹھیا گیا ہے، حضرت سعنہ رضی اللہ عنہ نے فوراً کہا کہ اے معاویہ! تمھیں یاد نہیں کہ ایک روز ہم سب لوگ آنحضرت صلی اللہ علیہ وسلم کے پاس بیٹھے تھے کہ حضرت علی رضی اللہ عنہ آگئے، آپ نے ان کی طرف مخاطب ہوکر فرمایا:
قَاتَلَ اللَّهُ مَنْ یُقَاتَلک۔ ترجمہ: اللہ تعالیٰ اسے ہلاک کرے جوتجھ سے لڑے۔
۔

## وفات
حضرت امیرمعاویہ رضی اللہ عنہ کے آخری عہد خلافت میں آپ نے وفات پائی لیکن یہ نہ معلوم ہو سکا کہ وفات کہاں ہوئی۔

## حلیہ
بڑھاپے کے آثار کے باوجود اپنے ہم عمروں میں نہایت ہی خوش صورت خوش وضع وخوش لباس تھے، اصابہ میں ہے:
كان أحسن الشيوخ سمتاً وأنظفهم ثوباً۔


## حوالہ جات
سعید بن عامر لخمی

**حضرت سعید بن عامر ؓ** اہل کتاب صحابی رسول تھے۔

## نام و نسب
آپ کا نام سعید، باپ کا نام عامر تھا، صاحب تجرید نے آپ کوقبیلہ لخم کی طرف منسوب کیا ہے، اصابہ میں ہے کہ یہود میں جن لوگوں نے اسلام قبول کیا تھا ان میں حضرت سعید رضی اللہ عنہ بھی ہیں، طبری نے اس آیت کی تفسیر کے ضمن میں آپ کا نام بھی لیا ہے: 
الَّذِينَ آتَيْنَاهُمُ الْكِتَابَ يَتْلُونَهُ حَقَّ تِلَاوَتِهِ۔

ترجمہ: جن کوہم نے کتاب دی ہے وہ اس کے حق کے مطابق اس کی تلاوت کرتے ہیں۔


## حوالہ جات
سمعان بن خالد

**حضرت سمعان بن خالد ؓ** اہل کتاب صحابی رسول تھے۔

صاحب اصابہ نے ان کے تذکرہ میں صرف اتنا لکھا ہے کہ یہ بنوقریظہ سے تھے، آنحضرت صلی اللہ علیہ وسلم کی خدمت میں آئے، آپ نے ان کے لیے برکت کی دُعا کی اور اُن کے سرپراپنا دستِ شفقت پھیرا۔

صاحب تجرید نے اتنا اور اضافہ کیا ہے کہ ان سے کچھ احادیث بھی مروی ہیں، جو ان کی اولاد کے پاس موجود ہیں۔

## حوالہ جات
حضرت سلام

**حضرت سلام ؓ** اہل کتاب صحابی رسول تھے۔

## نام و نسب
سلام نام، سلسلۂ نسب کی تصریح نہیں مل سکی؛مگراتنا معلوم ہے کہ حضرت عبدللہ ابن سلام کے بھانجے تھے۔

## اسلام
اسلام لانے کی کوئی تصریح کتب طبقات میں نہیں ملتی؛ البتہ مفسرین اس آیت کے ضمن میں حضرت عبد اللہ بن سلام رضی اللہ عنہ وغیرہ کے ساتھ آپ کا نام بھی لیا ہے:
يَاأَيُّهَا الَّذِينَ آمَنُوا آمِنُوا بِاللَّهِ وَرَسُولِهِ وَالْكِتَابِ الَّذِي نَزَّلَ عَلَى رَسُولِهِ وَالْكِتَابِ الَّذِي أَنْزَلَ مِنْ قَبْلُ۔

ترجمہ: اے ایمان والو! ایمان لاؤ اللہ اور اس کے رسول صلی اللہ علیہ وسلم پر اور جو کتاب اس پرنازل کی گئی اور جوکتاب اس سے پہلے اللہ نے نازل کی۔
اس سے یہ قیاس ہوتا ہے کہ ان کے ساتھ اسلام لائے ہوں گے۔ 

## حوالہ جات
فرینکنوینی (2012ء فلم)

**فرینکنوینی** () ایک 2012 امریکی اسٹاپ موشن متحرک سائنس فکشن کامیڈی ہارر فلم ہے۔ ٹم برٹن کی ہدایت کاری اور والٹ ڈزنی پکچرز نے تیار کیا۔

## کہانی
جب لڑکے کا پیارا کتا اچانک انتقال کر جاتا ہے ، تو وہ ایک طاقتور سائنس کے تجربے کے ذریعے جانور کو دوبارہ زندہ کرنے کی کوشش کرتا ہے۔

## حوالہ جات

## بیرونی روابط
* 
* 
* 
* 
* 
* 
* 

زمرہ:1960ء کی دہائی میں سیٹ فلمیں
زمرہ:2010ء کی دہائی کی امریکی اینیمیٹڈ فلمیں
زمرہ:2012ء کی اینیمیٹڈ فلمیں
زمرہ:2012ء کی تھری ڈی فلمیں
زمرہ:2012ء کی فلمیں
زمرہ:آئی میکس فلمیں
زمرہ:امریکی تھری ڈی فلمیں
زمرہ:امریکی سیاہ و سفید فلمیں
زمرہ:تھری ڈی اینیمیٹڈ فلمیں
زمرہ:سائنس کے بارے میں فلمیں
زمرہ:والٹ ڈزنی پکچرز فلمیں
زمرہ:ڈزنی اینیمیٹڈ فلمیں
زمرہ:امریکی ڈراونی مزاحیہ فلمیں
زمرہ:2010ء کی دہائی کی انگریزی زبان کی فلمیں
زمرہ:پالتو جانور کے بارے میں فلمیں
زمرہ:ڈزنی فلم ریمیک
زمرہ:1957ء میں سیٹ فلمیں
زمرہ:پنسلوانیا میں فلم سیٹ
زمرہ:والٹ ڈزنی پکچرز کی اینیمیٹڈ فلمیں
زمرہ:ڈینی ایلف مین کی مرتب کردہ موسیقی پر مشتمل فلمیں
زمرہ:سائنس فکشن فلمیں
زمرہ:2012ء کی ڈراونی فلمیں
زمرہ:2012ء کی مزاحیہ فلمیں
زمرہ:کتوں کے بارے میں فلمیں
زمرہ:عفریت فلمیں
زمرہ:مزاحیہ فلمیں
زمرہ:امریکی سائنس فکشن فلمیں
زمرہ:ہیبت ناک فلمیں
زمرہ:ہیبت ناک  مزاحیہ فلمیں
زمرہ:فنطاسیہ فلمیں
زمرہ:سیاہ و سفید فلمیں
زمرہ:2010ء کی دہائی کی مزاحیہ فلمیں
زمرہ:فلم میں رستخیز
زمرہ:مافوق الفطرت مزاحیہ فلمیں
شہاب الدین پوپلزئی

**مفتی شہاب الدین پوپلزئی** ایک اسلامی عالم، امام، خطیب اور تاریخی مسجد قاسم علی خان، پشاور، خیبر پختونخوا، پاکستان کی علاقائی رویت ہلال کمیٹی کے سربراہ ہیں۔ یہ کمیٹی، پاکستان کی تشکیل سے پہلے سے ہے۔کمیٹی روایتی طور پر رمضان اور شوال کا چاند نظر آنے کا اعلان کرتی ہے، جس کے نتیجے میں پشاور سمیت خیبر پختونخوا کے کچھ علاقوں میں روزے اور عید کا آغاز ہوتا ہے، حالاں کہ پاکستان کے بیشتر حصے مرکزی رویت ہلال کمیٹی کی پیروی کرتے ہیں۔

پوپلزئی عالمی مجلس تحفظ ختم نبوت خیبر پختونخوا کے امیر کی حیثیت سے بھی خدمات انجام دے رہے ہیں۔

## سیرت
مفتی پوپلزئی پشاور میں پشتونوں کے قبیلہ درانی کے پوپلزئی خاندان میں پیدا ہوئے تھے۔ اسلامیہ کالج پشاور میں تعلیم حاصل کی اور بعد میں خیبر پختونخوا میں ایک ممتاز عالم دین بن گئے۔

مفتی پوپلزئی کی خیبر پختونخوا، قبائلی علاقوں اور صوبہ بلوچستان کے شمالی سرے میں پشتونوں کے درمیان میں پیروکاروں کی ایک بڑی تعداد ہے۔

زمرہ:پاکستان کے سنی علما
زمرہ:پشاور کی شخصیات
زمرہ:بقید حیات شخصیات
زمرہ:غیر موجود سال پیدائش (بقید حیات شخصیات)
زمرہ:اسلامیہ کالج یونیورسٹی کے فضلا
زمرہ:پاکستانی اسلامی مذہبی رہنما
زمرہ:مسلمان مبلغین
زمرہ:دیوبندی شخصیات
مغیری

مُغیری (Mugheri)قبیلہ ایک بلوچ قبیلہ ہے۔ بلوچ روایات کے مطابق مُغیری قبیلہ میر عالی کی نسل سے ہے ، جو روایتی بلوچ نسب ناموں میں میر جلال خان کے بھائی بتائے جاتے ہیں۔یہ سب سے پہلا بلوچ قبیلہ ہے جو بلیدہ مکران سے ہجرت کرکے بولان آیا اور بھاگ کچی کے اپنے آبا و اجداد کے نام پر جلال خان شہر آباد کیا۔

---

تاریخی پس منظر

بلوچ روایات میں مُغِیری اور بُرَدی (بُلیدی) دونوں قبیلے میر علی خان کی اولاد مانے جاتے ہیں، جو روایات کے مطابق میر جلال خان کے بھائی تھے۔

میر علی خان کی نسل سے بُرَدی قبیلہ وجود میں آیا اور بُرَدی کے حاجیجا خاندان کی ایک شاخ سے مُغِیری قبیلہ نکلا۔میر علی کے دو بیٹے تھے — زندی خان اور مراد خان۔

زندی خان کے بھی دو بیٹے تھے — سندر اور حاجی۔

تمام بُردی (بُلیدی) قبیلہ سندر اور حاجی خان کی اولاد ہے، یعنی بُردی دراصل زندی خان کی نسل سے ہیں۔

مزید یہ کہ مُغِیری قبیلہ حاجی خان (حاجیجا) کی اولاد بتایا جاتا ہے، یعنی مُغِیریوں کو بُردی قبیلے کی ایک ذیلی شاخ (سب کاسٹ) سمجھا جاتا ہے

---

قیامِ مُغِیری قبیلہ

حاجیجا خاندان کے دو بھائیوں کا روایتی ذکر ملتا ہے:

1. مغیر خان

2. بلند خان

مروجہ روایات کے مطابق مُغِیری قبیلہ مغیر خان کی نسل سے نسبت رکھتا ہے اور اسی نسبت سے نامِ قبیلہ "مُغِیری" پڑا۔ اس تشریح کی تفصیل Khair Muhammad Buriro کی انسائیکلوپیڈیا میں درج ہے۔

---

نسلی شجرہ (خلاصہ)

ہرین بلوچ کو تمام بُرّدی، مغیری، بجارائی، سندرائی اور حاجیجاء خاندانوں کا جدِّ امجد مانا جاتا ہے۔

ہرین بلوچ کے تین بیٹے تھے: میر جلال خان، میر علی اور نوس۔

ان کے علاوہ ایک اور شاخ مراد خان کی ہے جو اسی سلسلے سے جڑی ہوئی بیان کی جاتی ہے۔

---

آبادیاں

مُغِیری بلوچ آج درج ذیل علاقوں میں آبادی رکھتے ہیں:

بلوچستان: سبّی، بولان، کچّی، بلیدہ، نصیرآباد۔:

۔سندھ: دادو، لاڑکانہ، شہدادکوٹ، شکارپور، جیکب آباد۔

بیرونِ ملک: خلیجی ممالک میں.

---

---

حوالہ جات (References)

1. Khair Mohammad Buriro Sewhani, ذاتين جي انسائيڪلوپيڊيا (Encyclopaedia of Castes), Sindhi Language Authority / local publisher, 2005. (Sindhi). آن لائن نسخہ: Archive.org.

2. Sheikh Sadik Alí Sher Alí Ansari (Ansàri), A Short Sketch, Historical and Traditional, of the Musalman Races Found in Sind, Baluchistan and Afghanistan, Their Genealogical Sub-Divisions and Septs, Together with an Ethnological and Ethnographical Account, Printed at the Commissioner's Press, 1901. (Reproductions and digital editions available — HathiTrust / Archive / Read Books reprint).
پیرا نارمن

**پیرا نارمن** () ایک 2012 امریکی اسٹاپ موشن متحرک تاریک خیالی کامیڈی ہارر فلم ہے۔ سیم فیل اور کرس بٹلر کی ہدایت کاری اور بٹلر کے ذریعہ تحریر کردہ۔

## کہانی
بلیٹ ہولو میں ، آؤٹ سکاٹ لڑکا نارمن بابکاک اپنے والد پیری ، اس کی والدہ سینڈرا اور اس کی نوعمر نوعمر بہن کورٹنی کے ساتھ رہتا ہے۔ نارمن کو اس کے اسکول کے ساتھیوں نے اسے ایک بیکار سمجھا ہے جب سے وہ مرنے والوں سے بات کرتے ہیں ، اس میں ان کی دادی بھی شامل ہیں جو ٹیلی ویژن پر ہارر فلمیں دیکھتی ہے۔ لیکن کوئی بھی نہیں مانتا ہے کہ نورمن کے پاس اس کی اہلیت نیل کے علاوہ ہے۔ نارمن کے منحرف چچا مسٹر پرندرگھاسٹ نے نارمن سے ملاقات کی اور اسے بتایا کہ اسے بلٹ ہولو کو ڈائن کی لعنت سے بچانا ہوگا۔ جلد ہی مسٹر پرندرگھاسٹ کا انتقال ہو گیا اور اس کا ماضی نارمن کو سمجھاتا ہے کہ وہ اپنی کتاب لے کر ڈائن کی قبر میں رسم ادا کرے۔ نارمن کو یہ کتاب ملی - ایک پرستانہ - اور پھر ان سات قبروں پر جاتا ہے جہاں جادوگرنی کی مذمت کرنے والے افراد کو دفن کیا جاتا ہے۔ تاہم ، نارمن اسکول کی غنڈہ گردی یلوئن کی طرف سے رکاوٹ ہے اور مردہ لوگ اٹھ کھڑے ہوئے اور شہر پر حملہ کیا۔ جلد ہی نارمن نے ایک خواب دیکھا اور پتا چلا کہ یہ ڈائن وہ لڑکی آغاٹھا ہے جسے اس کی درمیانی اہلیت کی وجہ سے 1712 میں موت کی سزا سنائی گئی تھی۔ اب نارمن کو آغاتھا کو راضی کرنے کی ضرورت ہے کہ اس کا بدلہ اسے ویسا ہی بنا رہا ہے جس نے اسے مارا تھا۔

## حوالہ جات

## بیرونی روابط
* 
* 
* 
* 
* 
* 
* 

زمرہ:1710ء کی دہائی میں سیٹ فلمیں
زمرہ:2010ء کی دہائی کی امریکی اینیمیٹڈ فلمیں
زمرہ:2010ء کی دہائی کی بچوں کی فلمیں
زمرہ:2012ء کی اینیمیٹڈ فلمیں
زمرہ:2012ء کی تھری ڈی فلمیں
زمرہ:2012ء کی فلمیں
زمرہ:2012ء کی مزاحیہ فلمیں
زمرہ:2012ء کی ڈراونی فلمیں
زمرہ:امریکی ایل جی بی ٹی کیو متعلقہ فلمیں
زمرہ:امریکی تھری ڈی فلمیں
زمرہ:اوریگون میں عکس بند فلمیں
زمرہ:میساچوسٹس میں فلم سیٹ
زمرہ:تھری ڈی اینیمیٹڈ فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی انگریزی زبان کی فلمیں
زمرہ:2012ء کی ایل جی بی ٹی-متعلقہ فلمیں
زمرہ:ایل جی بی ٹی کیو سے متعلق ہیبت ناک فلمیں
زمرہ:یونیورسل پکچرز کی اینیمیٹڈ فلمیں
زمرہ:یونیورسل پکچرز کی فلمیں
زمرہ:اٹھارویں صدی میں سیٹ اینیمیٹڈ فلمیں
زمرہ:بچوں کے بارے میں اینیمیٹڈ فلمیں
زمرہ:امریکی بھوت فلمیں
سلمہ بن سلام

**حضرت سلمہ بن سلام ؓ** اہل کتاب صحابی رسول تھے۔

## نام و نسب
سلمہ نام، باپ کا نام سلام، مشہور صحابی عبد اللہ بن سلام رضی اللہ عنہ کے بھائی تھے
(بعض لوگوں نے لکھا ہے کہ ان کے بھتیجے تھے؛ مگرصحیح یہی ہے کہ ان کے بھائی تھے)۔


## اسلام
عبد اللہ بن عباس رضی اللہ عنہ سے روایت ہے کہ جب سلمہ بن سلام رضی اللہ عنہ اور عبد اللہ بن سلام وغیرہ اہلِ کتاب صحابہ رضی اللہ عنہم اجمعین نے اسلام قبول کیا توان کے بارے میں یہ آیت نازل ہوئی۔
يَاأَيُّهَا الَّذِينَ آمَنُوا آمِنُوا بِاللَّهِ وَرَسُولِهِ وَالْكِتَابِ الَّذِي نَزَّلَ عَلَى رَسُولِهِ وَالْكِتَابِ الَّذِي أَنْزَلَ مِنْ قَبْلُ۔

ترجمہ: اے ایمان والو! ایمان لاؤ اللہ اور اس کے رسول پراور جوکتاب اس پرنازل کی گئی اور جوکتاب اس سے پہلے اللہ نے نازل کی۔
زندگی کے اور حالات معلوم نہ ہو سکے۔

## حوالہ جات

زمرہ:صحابہ
زمرہ:صحابہ و صحابیات
سیمونہ بلقاوی

**حضرت سیمونہ بلقاوی ؓ** اہل کتاب صحابی رسول تھے۔

## نام ونسب
سیمونہ یاسیما نام ، نسبا اور عقیدۃ نصرانی، بلقاء کے رہنے والے تھے اور ان کا شمار عباونصاریٰ میں تھا۔

## اسلام
یہ تصریح نہیں مل سکی کہ کب اسلام لائے، ارباب رجال صرف اتنا لکھتے ہیں: كَانَ نَصْرَانِياً شِمَاساً فَأَسْلِمُ۔

ترجمہ: ایک نصرانی عابد شخص تھے؛ پھراسلام لائے۔

## مدینہ سے تجارتی تعلقات
حضرت سیمونہ رضی اللہ عنہ کوتجارت کے سلسلہ میں مختلف جگہ جانے کا اتفاق ہوتا تھا، کہتے ہیں کہ ایک مرتبہ ہم چند آدمی بلقاء سے گیہوں لے کرمدینہ آئے اور یہاں اسے فروخت کیا اور اس کی قیمت میں مدینہ کی کھجوریں بلقالے جانے کا خیال ہوا، مدینہ کے لوگوں نے کھجوریں دینے سے انکار کیا، یہ معاملہ رسول اللہ صلی اللہ علیہ وسلم کی خدمت میں پیش ہوا، رسول اللہ صلی اللہ علیہ وسلم نے اہلِ مدینہ سے فرمایا کہ یہ لوگ اپنا گیہوں سستا دیتے ہیں اور کھجوریں گراں خریدتے ہیں، اسپربھی تمھیں اطمینان نہیں ہے، تم لوگ انھیں کھجوریں لے جانے کے لیے دو۔


## وفات
آپ کی عمر میں اللہ تعالیٰ نے برکت دی تھی، ایک سوبیس برس کی عمر میں وفات پائی، سنہ وفات کی تصریح نہیں مل سکی۔

## فضائل
شرف صحبت کے علاوہ رسول اللہ صلی اللہ علیہ وسلم سے روایت کا شرف بھی حاصل ہے، فرماتے ہیں:
رَأَيْتُ النَّبِيِّ صَلَّى اللهُ عَلَيْهِ وَسَلَّمَ وَسَمِعْتُ مَنْ فِيْهِ إِلىٰ أُذْنِي۔

ترجمہ:میں نے رسول اللہ صلی اللہ علیہ وسلم کودیکھااور ان کے دہن مبارک سے خود میرے کانوں نے سنا۔
منصور بن صحیح نے جوربیع بن صحیح مشہور تابعی کے بھائی ہیں، حضرت میمونہ سے روایت کی ہے۔

 
## حوالہ جات